משרד התעשייה, המסחר והתעסוקה
ועדת המכרזים
 

מכרז מס' 15/09
מתן שירותים בתחום ניהול ממוחשב של מפות אזורי התעשייה
 

משרד התעשייה, המסחר והתעסוקה, מינהל אזורי פיתוח, מעוניין בקבלת הצעות למתן שירותי ניהול ממוחשב של מפות אזורי התעשייה כמפורט במסמכי המכרז.
א.         תחילת מתן שרות על-ידי הזוכה עם גמר הליכי המכרז או עפ"י החלטת המשרד.
ב.         משך ההתקשרות הינה לשנה עם אופציה למשרד בלבד להארכה, בשלוש שנים נוספות, שנה בכל פעם.
ג.          עיקרי תנאים מוקדמים להשתתפות במכרז (תנאי סף) נוסח מלא מופיע במכרז:
על המציע לצרף להצעתו את המסמכים הבאים:
            1.         במידה והמציע תאגיד – תעודת רישום תאגיד.
            2.         אישור ניהול תקין מרשם העמותות, במידה והמציע עמותה רשומה.
            3.         אישור בר תוקף והתחייבות חתומה לפי חוק עסקאות גופים ציבוריים.
            4.         התחייבות חתומה בדבר העסקת עובדים זרים כדין ותשלום שכר מינימום לפי חוק עסקאות גופים ציבוריים.
            5.         הצהרת המציע כי שילם בקביעות בשנה האחרונה לכל עובדיו כמתחייב מחוקי העבודה, צווי הרחבה וכו', וכי ישלם כנ"ל במהלך כל תקופת ההתקשרות.
            6.         התחייבות המציע לעמוד בכל הדרישות במפרט ללא יוצא מן הכלל.
            7.         אישור מרואה חשבון או מעורך דין על התחייבות המציע לעשות שימוש אך ורק בתוכנות מחשב מורשות. 
            8.         ערבות בנקאית אוטונומית או ערבות מחברת ביטוח ישראלית (חתומה ע"י חברת הביטוח עצמה) שברשותה רישיון לעסוק בביטוח על-פי החוק או המחאה בנקאית –לפקודת משרד התעשייה, המסחר והתעסוקה, על שם המציע – בשיעור של 30,000 ₪ בתוקף עד ליום 22.11.2009.
            9.         על המציע להיות בעל ניסיון קודם של שנתיים לפחות במהלך חמש השנים האחרונות שקדמו למועד האחרון להגשת הצעות למכרז זה – בעבודה עם/מול מוסדות התכנון בארץ (ועדות תכנון מחוזיות ומינהל מקרקעי ישראל) בניהול תכנון וניהול פרוייקטים של הנדסה אזרחית בנושא תשתיות ו/או מקרקעין ו/או בניה בתעשייה ו/או בניית מבני ציבור.
            10.       המציע יעמיד לצורך ביצוע העבודה נשוא מכרז זה "מבצע" אשר יהא נותן שירות המפות הממוחשבות למשרד-אדם אחר מטעם המציע או המציע עצמו (להלן –"המבצע"), אשר מתקיימים בו כל דרישות ההשכלה והניסיון המפורטות להלן (במצטבר):
                        א.         בעל תואר ראשון (לפחות) ממוסד אקדמי מוכר ע"י משרד החינוך באדריכלות או הנדסה אזרחית.
                        ב.         בעל ניסיון מוכח של 5 שנים לפחות במהלך 10 השנים האחרונות שקדמו למועד האחרון להגשת הצעות למכרז זה בתכנון ערים.
                        ג.          כמו כן על המבצע להיות בעל ניסיון של 3 שנים לפחות במהלך 10 השנים האחרונות שקדמו למועד האחרון להגשת הצעות למכרז זה בהפעלת מערכות מיפוי ממוחשב (GIS) וניסיון  בעבודה עם מערכות Autocad ו-ESRI. וכן בעל ניסיון  מוכח בפיתוח יישומים בתחומי Cad ו-GIS.
            11.       על המציע להציג מבצע  נוסף בעל תואר ראשון (לפחות) ממוסד אקדמי מוכר ע"י משרד החינוך כמהנדס תוכנה ובעל ניסיון מוכח של 3 שנים לפחות  במהלך 10 השנים האחרונות שקדמו למועד האחרון להגשת הצעות למכרז זה בפיתוח יישומים בתחום המחשב בתחומיCad  ו-GIS – המבצע הנוסף יספק שירותים בהתאם למפרט המכרז בשלב ההקמה בלבד. 
            12.       על המציע להציג  לצורך ביצוע העבודה נשוא מכרז זה צוות מינהלי, כגון: מזכירות, שרטוט וכו' אשר יסייע בביצוע העבודה.
            13.       קבלה בדבר תשלום עבור מסמכי המכרז, יודגש כי הקבלה אינה ניתנת להעברה.
ועדת המכרזים תהייה רשאית עפ"י שיקול דעתה לפנות אל המציעים בבקשה להגשת הצעת מחיר נוספת בהתקיים אחד או יותר מהתנאים המפורטים במכרז (הליך תחרותי נוסף).
ניתן לעיין במסמכי המכרז ללא תשלום הן במשרדנו בכתובת הר"מ והן באתר האינטרנט – ניתן להוריד את המכרז ללא תשלום מאתר האינטרנט של המשרד שכתובתו: www.moital.gov.il  תחת הכותרת "מכרזים" אך הגשת הצעה מחייבת תשלום עבור  מסמכי המכרז.
את חומר המכרז ניתן לקבל גם במשרדי יחידת המכרזים, משרד התעשייה, המסחר והתעסוקה, רח' בנק ישראל 5, קריית הממשלה, ירושלים, קומה 4, חדר 4147, טלפון 02-6662600/1 בין השעות
9:00 – 15:00 כנגד הצגת טופס הפקדה מקורי ע"ס --.500 ₪ (שלא יוחזר) מבנק הדואר, סניף 001 לחשבון מס' 31514 לטובת משרד התעשייה, המסחר והתעסוקה, או באמצעות אתר האינטרנט בכתובת הנ"ל.
שאלות והבהרות בכתב בלבד לפקס מס' 02-6662937 עד לתאריך 28.7.2009  שעה 12:00 למר מיכאל אלאלוף, יש לוודא אישור קבלת הפקס בטלפון מס' 02-6662600/1.
תשובות יפורסמו באתר האינטרנט בכתובת הנ"ל החל מתאריך 5.8.2009.
התשובות לשאלות מהוות חלק בלתי נפרד ממסמכי המכרז.
על המציע להגיש הצעתו בשלושה עותקים כנדרש במכרז לתיבת המכרזים במשרד התעשייה, המסחר והתעסוקה, רח' בנק ישראל 5, קריית הממשלה, ירושלים, בקומת הכניסה ליד המעליות ע"ג התיבה רשום "משרד התעשייה, המסחר והתעסוקה".
המועד האחרון להגשת ההצעות למכרז ביום  שלישי, ה' אלול התשס"ט – 25.8.2009 עד השעה 12:00.
למען הסר ספק, מובהר כי במקרה של סתירה או אי התאמה בין נוסח המודעה לבין מסמכי המכרז האמור במסמכי המכרז גובר.
כתובתנו באינטרנט www.moital.gov.il 
מוקד פניות ציבור תמ"ת 1-800-20-11-80
